W-Kaap se mening oor sigarette onbegryplik | Netwerk24
W-Kaap se mening oor sigarette onbegryplik
Deur Nols B, Bellville 09 April 2020 05:00
Die Wes-Kaapse regering sê hy sal die koop van sigarette toelaat, mits dit saam met noodsaaklike goedere gekoop word. Het sigarette nou 'n noodsaaklikheid geword terwyl die verkoop van nodiger goedere verbied word?
Dit gaan sekerlik nie net oor wat verkoop mag word en wat nie. Rook dra tog onteenseglik by tot longsiektes. Die uitwerking wat dit het op die mens se gesondheid is waaroor dit gaan.
In die lig van die gepubliseerde longverwante simptome van Covid-19, onder meer lugwegsiektes, hoes en ander, is my kop te plat om die Wes-Kaap se mening te verstaan.
As rook deur dokters as "gif" (taboe) vir selfs ligte longaandoenings beskou word, kan die Wes-Kaap en sy deskundiges gerus gaan herbesin. Is daar rokers in hul geledere?